# 

KIRKKONEUVOSTO 24.08.2023

Kokous Humppilan seurakunnan kirkkoneuvosto

Kokousaika 24.08.2023 klo 18

Kokouspaikka Srk-talo, Kirkkopellontie 1, 31640 Humppila

Läsnä Wiio Ilkka kirkkoherra, kirkkoneuvoston pj

Heittola Arja kirkkoneuvoston varapj

Nikkanen Timo jäsen, paikalla Järvinen Jari

Leinonen Petri jäsen

Leinonen Tanja jäsen

Remes Tuija jäsen

Räsänen Hannu jäsen

Seppälä Riikka kirkkovaltuuston pj

Kaseva Jenni sihteeri

Poissa Nikkanen Timo

Käsitellyt asiat § 73-82

Allekirjoitukset

Ilkka Wiio Jenni Kaseva

puheenjohtaja sihteeri

Tarkastus ja nähtävillä olo

Pöytäkirja tarkastettu ja hyväksytty 24.08.2023

Pöytäkirjan tarkastaja Pöytäkirjan tarkastaja

Pöytäkirja nähtävänä Humppilan seurakunnan kirkkoherranvirastolla 25.08.2023-20.09.2023

Ilmoitus pöytäkirjan nähtävänä olosta

# 73 § KOKOUKSEN AVAUS, LAILLISUUS JA PÄÄTÖSVALTAISUUS

Kirkkojärjestyksen 9.luvun 1 §:n mukaan kirkkoneuvosto päättää kokoontumisensa ajan ja paikan. Kokouksen kutsuu koolle puheenjohtaja kirkkoneuvoston päättämällä tavalla. KL 7:4 §:n mukaan seurakunnan toimielin on päätösvaltainen, kun saapuvilla on enemmän kuin puolet jäsenistä.

Kokouskutsu ja esityslista on lähetetty ja laitettu nähtäville seurakunnan ilmoitustaululle 17.08.2023

**ESITYS: Todetaan kokous lailliseksi ja päätösvaltaiseksi.**

**PÄÄTÖS:** Hyväksytty esityksen mukaan

**74 § PÖYTÄKIRJAN TARKASTUS JA NÄHTÄVILLÄOLO**

Seurakunnan toimielimen kokouksesta on pidettävä pöytäkirjaa, jonka puheenjohtaja allekirjoittaa ja sihteeri varmentaa (KJ 7:6 1 mom.). Kirkkoneuvoston ohjesäännön (10 §) mukaan pöytäkirjan tarkastaa kaksi kokouksen valitsemaa pöytäkirjan tarkastajaa tai, jos kokous niin päättää, kirkkoneuvosto kokouksessaan. Pöytäkirja tai päätös on pidettävä yleisesti nähtävänä vähintään oikaisuvaatimuksen tai valituksen tekemiselle varatun ajan (KL 25:3).

**ESITYS:**

1. **Valitaan kaksi pöytäkirjantarkastajaa.**
2. **Päätetään, että pöytäkirja tarkastetaan heti kokouksen jälkeen**
3. **Päätetään, että tarkastettu pöytäkirja on nähtävänä Humppilan seurakunnan kirkkoherranvirastossa 25.08.2023 alkaen.**
4. **Ilmoitus pöytäkirjan nähtävillä olosta pidetään kirkkoherranviraston ilmoitustaululla 17.08.2023-20.09.2023.**

**PÄÄTÖS:**

1. Valitaan Arja Heittola ja Petri Leinonen
2. Hyväksytty esityksen mukaan
3. Hyväksytty esityksen mukaan

**75 § TYÖJÄRJESTYKSEN HYVÄKSYMINEN**

Kirkkoneuvostossa asiat otetaan esityslistalle puheenjohtajan määräämään järjestykseen ja käsitellään, jollei neuvosto toisin päätä, esityslistan mukaisessa järjestyksessä.

**ESITYS: Asiat käsitellään esityslistan mukaisessa järjestyksessä.**

**PÄÄTÖS: Hyväksytty esityksen mukaan**

**76 § KANTTORIN VIRAN ASETTAMINEN JULKISEEN HAKUUN**

Humppilan kirkkoneuvosto päätti kokouksessaan 9.2.2023 pykälässä 19, että kanttori Aino-Maria Ollikaisen työsopimusta jatketaan vuoden 2023 loppuun saakka. Tällöin oli tarkoitus selvittää, miten mahdollinen seurakuntaliitos vaikuttaisi viran tarpeellisuuteen ja pysyvyyteen.

Vuoden 2023 käytyjen alustavien neuvottelujen perusteella kirkkoherra on sillä kannalla, että vakituinen kanttorin virka on Humppilassa tarpeen. Jokioisilla ei ole vakituista kanttoria ja Ypäjän kanttori ei ole halukas yhteistyöhön eri seurakuntien kanssa. Lisäksi hän jää muutaman vuoden päästä eläkkeelle.

Tässä tilanteessa Humppilan seurakunta ei voi laskea sen varaan, että lähiseurakunnista saadaan ainakaan lyhyellä varoituksella juurikaan apua. Humppilan seurakunta ei voi laskea sen varaan, että musiikkiapua saadaan, kun lähiseurakunnat eivät tahdo tällä hetkellä selvitä edes omista haasteistaan. Sen vuoksi vakituisen kanttorin palkkaaminen on mielekästä tulevaisuutta ajatellen.

Hakuilmoituksessa on kuitenkin syytä korostaa, että mahdollisen seurakuntaliitoksen myötä kanttorin toimenkuva ja toiminta-alue voi vahvasti muuttua.

Ollikainen on ilmoittanut halukkuudestaan jatkaa. Lisäksi hän sai tänä kesänä valmiiksi B-kanttorin virkaan vaadittavat opinnot. Humppilan seurakunnan on hyvä muistaa, että päteville kanttoreille on kysyntää ja sen vuoksi osa-aikaisuus ei palvele seurakunnan etua, koska määräaikaisesta työtä lähtee helpommin kuin vakituisesta virasta. Sen vuoksi kirkkoherra on sillä kannalla, että kanttorin virka laitetaan yleiseen hakuun Humppilan seurakunnassa syksyllä 2023.

**ESITYS:** (khra) Kirkkoherra esittää, että kirkkoneuvosto julistaa Humppilan kanttorin viran yleiseen hakuun syksyllä 2023. Myöhemmin on syytä nimittää työryhmä, joka haastattelee hakijat.

**LAVA**: (KJ 23 LUKU 3§) Päätöksellä on suoraa tai välillistä vaikutusta lapsiin ja nuoriin. Kanttori työskentelee heidän kanssaan.

**PÄÄTÖS: Hyväksytty esityksen mukaan**

**77 § SEURAKUNTATALON KATON KORJAAMINEN**

Kesän 2023 aikana seurakuntatalon katosta on irronnut erittäin paljon suikaleita. Noin neljä vuotta sitten tehty katon maalaaminen ei pidä, vaan sekä maalia että suoja-ainetta irtoilee katosta. Seurakuntamestari kävi viime viikolla erään maalausliikkeen edustajan kanssa katolla.

Edustajan mukaan vaihtoehtoja in kaksi. Joko katto pellitetään kokonaan uudestaan tai hajoavat ja irtoavat kohdat korjataan ja kiillotetaan uudestaan. Katto ei onneksi vielä vuoda, mutta riski kasvaa.

Edustaja lupasi tehdä hinta-arvion eri vaihtoehdoista, mutta sitä ei ole vielä saatu.

Mutta kattoremontti on iso ja kallis haaste. Se vaatii huolellisen suunnittelun ja kilpailutuksen.

Koska seurakunnalla on edessä myös kirkkoon ja hautausmaahan liittyviä korjaushaasteita, niin kirkkoherra on sitä mieltä, että tässä vaiheessa on parempi hoitaa kattoasia kevyemmällä vaihtoehdolla. Se ei poista katon ongelmaa, mutta seurakunta saa vielä muutaman vuoden aikaa miettiä, missä järjestyksessä se tarttuu isoihin rakennuspuolen haasteisiin.

**ESITYS:** Kirkkoherra esittää kirkkoneuvostolle, että seurakuntatalon katon pahimmat kohdat korjataan ja kiillotetaan. Ja laaditaan aikataulu ja priorisointi seurakunnan isoille korjauskohteille.

**LAVA**: (KJ 23 LUKU 3§) Päätöksellä ei suoraa tai välillistä vaikutusta lapsiin ja nuoriin.

**PÄÄTÖS: neuvosto haluaa lisäselvityksiä, Pyydetään asiantuntijan lausuntoa ja mahdollisia avustuksia, seuraavaan kokoukseen mennessä.**

**78 § YMPÄRISTÖDIPLOMIN TEKOON LIITTYVÄN TYÖRYHMÄN MUODOSTAMINEN**

Tampereen tuomiokapituli on asettanut aikarajan, että kaikkien hiippakunnan seurakuntien tulee olla tehnyt Kirkon Ympäristödiplomi vuoden 2025 loppuun mennessä.

Vaikka Humppilan seurakunta on pieni, niin työ ottaa aikansa. Erilaisia selvityksiä on paljon. Diplomissa voidaan käyttää apuna auditoijaa, joka työstää materiaalia ja ohjaa valmistelua. Lisäksi hiippakunta järjestää syyskuun alussa koulutuspäivän, johon kirkkoherran on tarkoitus osallistua.

Mutta seurakunnassa on oltava työryhmä, joka käsittelee materiaaleja ja tekee pohjatöitä. Koska Ympäristödiplomi käsittelee erityisesti kiinteistöjä ja niiden hoitoa, niin seurakuntamestarin osallistuminen ryhmään on itsestäänselvyys. Myös kirkkoherran läsnäoloa voidaan tarvita aluksi, mutta tarkoitus olisi, että työskentely sujuisi jatkossa ilman häntäkin.

Mutta on tarpeen, että myös neuvostosta saadaan muutama osallistuja mukaan. Lisäksi on syytä päättää, ottaako seurakunta ulkopuolisen auditoijan mukaan diplomin tekoon.

**ESITYS: (khra)** Kirkkoherra esittää, että kirkkoneuvosto valitsee keskuudestaan kaksi jäsentä työryhmään. Lisäksi kirkkoneuvoston on syytä päättää periaatteelliselta kannalta ulkopolisen avun tarpeesta.

**LAVA**: (KJ 23 LUKU 3§) Päätöksellä ei suoraa tai välillistä vaikutusta lapsiin ja nuoriin.

**PÄÄTÖS: Työryhmään valittu hannu mustonen ja hannu räsänen. Toistaiseksi pyritään omin voimin tekemään.**

**79 § KAUSITYÖNTEKIJÄN TYÖAJAN PIDENTÄMINEN SYYSKUUN LOPPUUN SAAKKA**

Kirkkoneuvosto päätti keväällä 2023, että seurakunta palkkaa kesäksi 2023 kaksi kausityöntekijää kuuden ja neljän kuukauden mittaisiksi ajoiksi. Samaan aikaan tehtiin päätös uusien roskakatosten rakentamisesta.

Selvittelyissä ja pohjatöissä meni oma aikansa. Käytännössä vasta elokuun alussa rakentamisessa päästiin alkuun. Kausityöntekijöiden yhteistyö on sujunut niin hyvin, että taloussihteeri ja kirkkoherra miettivät, jos neljän kuukauden pestiä jatkettaisiin vielä kuukaudella, että katokset saataisiin valmiiksi.

Seurakunnalla on säästynyt rahaa kesän ajalta, koska siistijä ei ole tehnyt

hautausmaalla pidennettyä päivää, kuten alun perin ajateltiin ja mihin myös taloudellisesti varauduttiin. Sen vuoksi työajan jatkamisella kuukauden verran ei tulisi aiheuttaa seurakunnalle ylimääräisiä kuluja.

**ESITYS:** Kirkkoherra esittää kirkkoneuvostolle, että se jatkaa hautausmaan neljän kuukauden kausityöntekijän Jari Bruunin työsuhdetta vielä yhdellä kuukaudella.

**LAVA**: (KJ 23 LUKU 3§) Päätöksellä ei suoraa tai välillistä vaikutusta lapsiin ja nuoriin.

**PÄÄTÖS: Hyväksytty esityksen mukaan**

**80 § KIRKON LATTIAN MAALAAMINEN JA SEN AIKATAULU**

Kirkkoneuvosto on tehnyt viime vuosien aikana jo useampaan kertaan päätöksen, että kirkon lattia tulisi maalata uudelleen. Viimeksi se piti toteuttaa vuonna 2022, mutta kirkon satavuotisjuhlien vuoksi sitä siirrettiin.

Mutta välillä vierailta ja seurakuntalaisilta on tullut palautetta, että he eivät pysty olemaan kirkossa hajun vuoksi. Sen tähden kirkkoneuvoston olisi syytä varata vielä kerran vuodelle 2024 määrärahat ja päättää, koska maalaus suoritetaan.

Seurakunnalle on jätetty Otetta Ry:n tarjous jo vuonna 2022. Kirkkoherra selvitti asiaa ja Mirva Kallio sanoi, että tarjous on muutoin voimassa, mutta hinta-arvio on noussut viime vuosista maailmanpoliittisten tilanteiden vuoksi noin 30 %. Tarjoukseen sisältyy myös kirkon seinien puhdistaminen Heljä Liukko-Sundströmin taideteosten ympäriltä. (liite)

**ESITYS:** Kirkkoherra esittää kirkkoneuvostolle, että se varaa kirkon lattian maalaukseen määrärahat vuodelle 2024 ja päättää ajankohdasta.

**LAVA**: (KJ 23 LUKU 3§) Päätöksellä ei suoraa tai välillistä vaikutusta lapsiin ja nuoriin.

**PÄÄTÖS: Pyydetään lisää tarjouksia, joiden perusteella palataan asiaan**

**81 § LUMEN AURAUS SEKÄ HIEKOITUS-PALVELUSOPIMUSTEN UUSINTA**

Tmi Juhamatti Saurio otti kesällä yhteyttä kyselläkseen päättyvien sopimusten uusinnoista. Saurio tekee yhdessä Tero Keron kanssa urakointeja. Liitteenä uudet hinnat

**ESITYS: Uusitaan sopimus Saurion ja Keron kanssa seuraavat 2 kautta**

**LAVA:** (KJ 23 LUKU 3§) Päätöksellä ei suoraa tai välillistä vaikutusta lapsiin ja nuoriin.

**PÄÄTÖS: Hyväksytään esityksen mukaan**

**82 § KANTTORIN ANOMUS SIVUTOIMILUPAAN**

Kanttori Aino-Maria Ollikainen hakee sivutoimilupaa syyskuusta 2023 alkaen. Häntä on pyydetty kuoron johtajaksi. Johtaminen ei vaikuta hänen normaaliin työaikaansa ja jos seurakunnassa on iltatyötilaisuuksia, niin ne menevät ”harrastustoiminnan” edelle.

Kuoron johtaminen kehittää myös Ollikaisen taitoja seurakunnan kuorojen johtamiseen.

**ESITYS:** Kirkkoherra esittää kirkkoneuvostolle, että se myöntää Ollikaiselle sivutoimiluvan, koska se ei vaikuta seurakunnan virallisten tehtävien hoitamiseen.

**LAVA:** (KJ 23 LUKU 3§) Päätöksellä ei suoraa tai välillistä vaikutusta lapsiin ja nuoriin.

**PÄÄTÖS: Hyväksytty esityksen mukaan, ehdolla että sivutoimesta ei aiheudu haittaa seurakunnan päätyön tehtävien hoidossa**

**83 § MUUT ASIAT**

päivitys alkavista yhdistymisneuvotteluista, palaute kirkkoherrojen ja kapitulin tapaamisesta kesäkuussa

päivitys seurakunnan asunnosta

päivitys kirkon puuosista

päivitys hautausmaasta, mm. palkit ja ränni

piispantarkastuksen aikataulu

Securitas

**84 § MUUTOKSENHAKUMENETTELY**

**ESITYS:** Puheenjohtaja antaa oikaisuvaatimusohjeet ja valitusosoituksen pöytäkirjaan liitettävän liitteen mukaisesti.

**PÄÄTÖS: Oikaisuvaatimusohje ja valitusosoitus ovat pöytäkirjan liitteenä numero**

**85 § KOKOUKSEN PÄÄTTÄMINEN**

**PÄÄTÖS: Puheenjohtaja päätti kokouksen klo 19.57**

**LIITE**

OIKAISUVAATIMUSOHJEET JA VALITUSOSOITUS

**Kirkkoneuvosto** Kokouspäivämäärä Pöytäkirjan pykälä

**24.08.2023**

## MUUTOKSENHAKUKIELLOT

|  |  |
| --- | --- |
| **Kieltojen**  **perusteet** | **Valmistelua ja täytäntöönpanoa koskevat muutoksenhakukiellot**  Seuraavista päätöksistä ei kirkkolain 24 luvun 5 §:n mukaan saa tehdä kirkollisvalitusta eikä hallintolainkäyttölain 5 §:n 1 momentin nojalla hallintovalitusta, koska päätös koskee vain valmistelua tai täytäntöönpanoa. Julkista hankintaa koskevasta päätöksestä ei saa tehdä julkisista hankinnoista annetun lain mukaista valitusta, koska päätös koskee yksinomaan hankintamenettelyn valmistelua.  Pöytäkirjan pykälät**:** |
|  | **Oikaisuvaatimusoikeudesta aiheutuva valituskielto**  Koska päätöksestä voidaan tehdä kirkkolain 24 luvun 3 §:n 1 mom. mukaan kirjallinen oikaisuvaatimus, seuraaviin päätöksiin ei saa hakea muutosta valittamalla:  Pöytäkirjan pykälät:76, 78, 79, 81, 82 |
| **Alistusasiaa koskeva muutoksenhakukielto**  Kirkkolain 24 luvun 3 §:n 2 mom. mukaan oikaisuvaatimusta ei saa tehdä päätöksestä, joka alistetaan tuomiokapitulin tai kirkkohallituksen vahvistettavaksi.  Pöytäkirjan pykälät: |
|  | **Erikseen säädetyt muutoksenhakukiellot**   1. Kirkkolain 24 luvun 14 §:n 2 mom:n, 2. hallintolainkäyttölain 5 §:n 2 mom:n,   3. kirkon virkaehtosopimuslain 19 §:n, tai  4. muun lainsäädännön mukaan seuraaviin päätöksiin ei saa hakea muutosta valittamalla.  Pöytäkirjan pykälät ja valituskieltojen perusteet: |
|  | **Hankintoja koskevat muutoksenhakukiellot**  Hankintaa koskevista seuraavista päätöksistä ei kirkkolain 24 luvun 8a §:n 2 mom. nojalla saa tehdä kirkkolain mukaista oikaisuvaatimusta eikä kirkollisvalitusta, jos asia kuuluu markkinaoikeuden toimivaltaan. Asia kuuluu markkinaoikeuden toimivaltaan, mikäli hankinnan arvo ylittää hankintalain 15 §:n mukaisen kynnysarvon[[1]](#footnote-1).  Pöytäkirjan pykälät: |

## OIKAISUVAATIMUSOHJEET

|  |  |
| --- | --- |
| **Oikaisuvaati-**  **musviranomai-**  **nen ja -aika** | Seuraaviin päätöksiin tyytymätön voi tehdä kirjallisen oikaisuvaatimuksen.  **Viranomainen, jolle oikaisuvaatimus tehdään ja yhteystiedot:**   * ­­­­­­­­­­­­­­­­**Humppilan kirkkoneuvosto**   Käyntiosoite: Kirkkopellontie 1, 31640 Humppila  Postiosoite: Kirkkopellontie 1, 31640 Humppila  Sähköposti: humppila.srk@evl.fi  Pöytäkirjan pykälät: 52, 55, 56, 57  Oikaisuvaatimus on tehtävä **14 päivän kuluessa** siitä, kun asianosainen on saanut tiedon päätöksestä. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Seurakunnan jäsenen katsotaan saaneen päätöksestä tiedon, kun pöytäkirja on asetettu yleisesti nähtäväksi. Oikaisuvaatimuksen voi omalla vastuullaan lähettää postitse, lähetin välityksellä tai sähköisesti (telekopioilla tai sähköpostilla). Oikaisuvaatimuksen on oltava perillä oikaisuvaatimusajan viimeisenä päivänä ennen viraston aukioloajan päättymistä. |
| **Oikaisuvaati-**  **muksen sisältö** | Oikaisuvaatimuksesta on käytävä ilmi:   * oikaisuvaatimuksen tekijän nimi ja tarvittavat yhteystiedot asian hoitamiseksi * tiedot oikaisuvaatimuksen kohteena olevasta päätöksestä * millaista oikaisua päätökseen vaaditaan * millä perusteilla oikaisua päätökseen vaaditaan |

## HANKINTAOIKAISU

|  |  |
| --- | --- |
| **Hankintaoikaisun tekeminen** | Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi tehdä hankintayksikölle kirjallisen hankintaoikaisun (Hankintalaki 80–83 §).  **Toimitusosoite**  Hankintaoikaisu toimitetaan hankintayksikölle. Hankintayksikön yhteystiedot:  Käyntiosoite: Kirkkopellontie 1, 31640 Humppila  Postiosoite: Kirkkopelontie 1, 31640 Humppila  Sähköposti: [humppila.srk@evl.fi](mailto:humppila.srk@evl.fi)  Pöytäkirjan pykälät:  Hankintaoikaisu on tehtävä 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta. Hankintaoikaisun voi omalla vastuullaan lähettää postitse, lähetin välityksellä tai sähköisesti. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä siitä, että sähköinen viesti on saapunut vastaanottajalle myöhemmin. Hankintaoikaisun on oltava perillä oikaisuvaatimusajan viimeisenä päivänä ennen viraston aukioloajan päättymistä. |
| **Hankintaoikaisun sisältö** | Hankintaoikaisusta on käytävä ilmi:   * oikaisua vaativan nimi sekä tarvittavat yhteystiedot asian hoitamiseksi * tiedot hankintaoikaisun kohteena olevasta päätöksestä * millaista oikaisua päätökseen vaaditaan * millä perusteilla oikaisua päätökseen vaaditaan   Hankintaoikaisuun on liitettävä asiakirjat, joihin vaatimuksen tekijä vetoaa, jolleivat ne jo ole hankintayksikön hallussa. |

**VALITUSOSOITUS**

|  |  |  |
| --- | --- | --- |
| **Valitus-**  **viranomainen**  **ja valitusaika** | **Kirkollis- ja hallintovalitukset**  Seuraaviin päätöksiin voidaan hakea muutosta kirjallisella valituksella. Valitusviranomainen ja yhteystiedot:   * **Hämeenlinnan hallinto-oikeus**   Käyntiosoite: Raatihuoneenkatu 1, 13100 Hämeenlinna  Postiosoite: Raatihuoneenkatu 1, 13100 Hämeenlinna  Telekopio: 010 36 42269  Sähköposti: hameenlinna.hao@oikeus.fi  Kirkollisvalitus, pöytäkirjan pykälät:  Hallintovalitus, pöytäkirjan pykälät: | Valitusaika  30 päivää  30 päivää |
|  | **Kirkollisvalitus alistusasiassa**  Seuraaviin päätöksiin voidaan hakea muutosta kirjallisella valituksella.  Valitusviranomainen ja yhteystiedot:   * **Tampereen hiippakunnan tuomiokapituli**, pöytäkirjan pykälät:   Käyntiosoite: Eteläpuisto 2 C, 33200 Tampere  Postiosoite: Eteläpuisto 2 C, 33200 Tampere  Telekopio: (03) 238 1150  Sähköposti: tampere.tuomiokapituli@evl.fi | Valitusaika  30 päivää |
|  | * **Kirkkohallitus**, pöytäkirjan pykälät:   PL 185 (Satamakatu 11), 00161 Helsinki  Telekopio: 09-1802 350  Sähköposti: kirkkohallitus@evl.fi   * **Opetus- ja kulttuuriministeriö**, pöytäkirjan pykälät:   PL 29 (Meritullinkatu 10), 00023 Valtioneuvosto  Telekopio: 09-135 9335 (kirjaamo)  Sähköposti: kirjaamo@minedu.fi | 30 päivää  30 päivää |
|  | **Valitus markkinaoikeuteen**  Valitus on tehtävä kirjallisesti 14 päivän kuluessa siitä, kun ehdokas tai tarjoaja on saanut kirjallisesti tiedon asemaansa vaikuttavasta ratkaisusta tai tarjousmenettelyn ratkaisusta ja sen perusteista sekä kirjallisen ohjeen asian saattamisesta markkinaoikeuden käsiteltäväksi (valitusosoitus). Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä siitä, että sähköinen viesti on saapunut vastaanottajalle myöhemmin.  Hankinta-asiaan muutosta hakevan on lisäksi kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikön ilmoittamaan osoitteeseen viimeistään silloin, kun hankintaa koskeva valitus toimitetaan markkinaoikeuteen. Hankintayksikön yhteystiedot ovat edellä hankintaoikaisua koskevassa kohdassa.  **Markkinaoikeuden yhteystiedot** Valitusaika  14 päivää  Valitus on toimitettava markkinaoikeudelle osoitettuna osoitteeseen:  Postiosoite: Radanrakentajantie 5, 00520 HELSINKI  Käyntiosoite: Radanrakentajantie 5, Helsinki  Telekopio: 029 56 43314  Sähköpostiosoite: markkinaoikeus@oikeus.fi | |
| **Muutoksenhaku-ajan laskeminen** | Valitus- ja oikaisuvaatimusaika lasketaan päätöksen tiedoksisaannista, tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. | |
| **Valituskirjelmä** | Valituskirjelmässä on ilmoitettava:   * valittajan nimi ja kotikunta * postiosoite ja puhelinnumero, joihin asian käsittelyä koskevat ilmoitukset valittajalle voidaan toimittaa * päätös, johon haetaan muutosta * miltä kohdin päätökseen haetaan muutosta ja mitä muutoksia siihen vaaditaan tehtäväksi * perusteet, joilla muutosta vaaditaan   Valittajan, laillisen edustajan tai asiamiehen on allekirjoitettava valituskirjelmä. Jos valittajan puhevaltaa käyttää hänen laillinen edustajansa tai asiamiehensä taikka jos valituksen laatijana on muu henkilö, on valituskirjelmässä ilmoitettava myös tämän nimi ja kotikunta.  Valituskirjelmään on liitettävä:   * päätös, johon haetaan muutosta, alkuperäisenä tai jäljennöksenä * todistus siitä, minä päivänä päätös on annettu tiedoksi, tai muu selvitys valitusajan alkamisajankohdasta * asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.   Asiamiehen, jollei hän ole asianajaja tai julkinen oikeusavustaja, on liitettävä valitukseen valtakirja.  Markkinaoikeuden käsiteltäväksi valituksella voidaan saattaa hankintalaissa (548/2007) tarkoitettu hankintayksikön päätös tai hankintayksikön muu hankintamenettelyssä tehty ratkaisu, jolla on vaikutusta ehdokkaan tai tarjoajan asemaan. Markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee yksinomaan hankintamenettelyn valmistelua. Asia voidaan saattaa markkinaoikeuden käsiteltäväksi, mikäli hankinnan arvo ylittää hankintalain 15 §:n mukaisen kynnysarvon. | |
| **Valitus-**  **asiakirjojen toimittaminen** | Valitusasiakirjat on toimitettava valitusajassa päätöksessä mainitulle valitusviranomaiselle. Omalla vastuulla valitusasiakirjat voi lähettää postitse, lähetin välityksellä tai sähköisesti. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä. | |

|  |  |
| --- | --- |
| **Oikeuden-**  **käyntimaksu** | Tuomioistuinten ja eräiden oikeushallintoviranomaisten suoritteista perittävistä maksuista annetun lain (701/1993) 3 §:n nojalla muutoksenhakijalta peritään oikeudenkäyntimaksu hallinto-oikeudessa 250 euroa ja markkinaoikeudessa 2000 euroa, jollei lain 5, 7 tai 8 §:stä muuta johdu. |

|  |  |
| --- | --- |
|  | **Yksityiskohtainen valitusosoitus liitetään pöytäkirjanotteeseen**. |

1. Kansallisen kynnysarvon suuruus on 30.000 € (tavarat –ja palvelut), 100.000 € (terveydenhoito –ja sosiaalipalvelut) ja 150.000 € (rakennus –ja käyttöoikeusurakat) [↑](#footnote-ref-1)